Петя Дубарова
Гатанка
Автопортрет

chitanka.info

Щръклесто и слабо,

тънко като притка,

със очи дълбоки,

с кестенява плитка.

Устата й празна —

липсват десет зъба,

бавно дъвче, мляска,

като баба щърба.

Котките обича,

нежно ги прегръща,

със ръце издрани

в къщи се завръща.

Често по дървета

в двора се катери,

често със петлите

силите си мери.

Ала в клас я вижте!

Кротка е — светица!

Ниже леко, леко

шестица след шестица.

                Коя е тя?

1978

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.